**Referat og beslutningsprotokol af bestyrelsesmøde 29. marts 2023**

1. **Konstatering af lovlig indkaldelse af mødet**

Formanden konstaterede, at mødet var lovligt indkaldt og at der var quorum trods afbud fra to medlemmer (Rikke og Runa)

1. **Godkendelse af referat fra sidste møde**

Referater godkendt og underskrevet

1. **Fastsættelse og godkendelse af den endelige dagsorden**

Dagsordenen blev godkendt, idet punkt 4 og punkt 7 bortfaldt.

1. **Formandens orientering**

Bortfaldt, dækket af andre punkter på dagsordenen.

1. **Rektors orientering**

Rektor orienterede om velbesøgte orienteringsmøder og om søgning, hvor der forventedes

to STX-klasser og en HF-klasse, samt to 0.-klasser.

Medarbejdertrivselsundersøgelsen blev præsenteret og foreløbige opfølgningsplaner blev skitseret.

Bestyrelsen tiltrådte rektors forslag om udskydelse af karakterer til 3. klasse.

Bestyrelsen tiltrådte forslag om et førstehjælpsinitiativ for hele skolen.

Bestyrelsen tiltrådte det omdelte reviderede udkast til brevet om rammer for skole-hjem samarbejdet. Den engelske oversættelse afventes og eventuelle endelige kommentarer kan sendes til rektor.

Bestyrelsen afviste et forslag om kameraovervågning i forrummene på grundskoletoiletterne.

Mulighed for insourcing af rengøring var under fortsat undersøgelse.

Ny skole: Endelig lokalplan forventes oktober 2023, men fortsat udestående spørgsmål om trafikafviklingen. I givet fald kan byggeriet derefter begynde. Der blev i mellemtiden fortsat foretaget renoveringer i Cirkelhuset, hvor nødvendigt.

1. **Årsrapport/revision/skolens økonomi**

Regnskab blev fremlagt af økonomichefen og revisionsprotokollat gennemgået af revisor: Intet at bemærke til regnskabet samt processerne på økonomikontoret.

Konklusion: Bestyrelsen takker for præsentationen og godkender årsrapporten og protokollen samt tjeklisten.

Bestyrelsen udtrykte anerkendelse af økonomichefens vigtige indsats.

1. **Orientering fra pædagogisk råd (punktet udsættes til juni)**
2. **Orientering fra elevrådet**

Elevrådsformanden orienterede om skoleårets sidste sociale arrangementer.

Fællesarrangementer og fællestimer har været afholdt løbende.

Elevrådet har været på besøg ved grundskolens elevråd og formanden delte indtryk fra dette møde.

Indretningsudvalg er oprettet med fokus på både nu og på ny skole.

1. **5-års pilotprojekt**

Ledelsen fremlagde en kort økonomisk ramme i stedet for den detaljerede budgetbeskrivelse, bestyrelsen havde bedt om.

Bestyrelsen tog det fremlagte til efterretning og tog til efterretning, at projektet ville være genstand for en midtvejsrapport til mødet i oktober. Et medlem af bestyrelsen fandt fortsat, at projektet ikke var modent til at fortsætte på det nuværende grundlag.

1. **IPC akkreditering af NIS – præsentation**

Pete Tunna (lærer på NIS) præsenterede IPC akkrediteringen.

Den skal fornyes hvert fjerde år og skal godkendes i april.

NIS er den eneste skole i DK der er akkrediteret og kun 17 skoler i verden er akkrediteret.

Bestyrelsen stillede en række opklarende spørgsmål, herunder om valget af akkrediteringsprogram og takkede for præsentationen og tog den til efterretning.

1. **Skolebusordning**

Ordningen er en omkostningstung aktivitet. Revisionsudvalget foreslog dog, at ordningen fortsættes, men revurderes ved flytningen til den nye skole. Bestyrelsen tiltrådte denne indstilling.

1. **Whistleblowerordning**

Revisionsudvalget foreslog, af hensyn til den økonomiske belastning ved en ekstern ordning, at lovkravet om en whistleblowerordning gældende for ansatte og forældre i første omgang varetages af bestyrelsen. Dette vurderes at leve op til lovens krav.

Dette gennemføres ved en præsentation på hjemmesiden, hvor kontaktdetaljer til bestyrelsens formandskab samt et bestyrelsesmedlem valgt blandt NIS-forældrene er første kontaktpunkt for whistleblower-henvendelser. Videre behandling, og eventuel inddragelse af ekstern bistand, vil herefter blive vurderet af formandskabet. En sådan minimumsordning vil blive revurderet af bestyrelsen efter et år.

Bestyrelsen tiltrådte dette forslag.

1. **Risikostyring**

Revisionsudvalget havde drøftet spørgsmålet om en risikoplan for skolen og foreslog, af hensyn til ressourcebelastningen, at bestyrelsen hvert år kunne behandle maksimalt et til to emner, der skulle risikovurderes. De første emner ville blive valgt i forbindelse med en kommende strategidiskussion i bestyrelsen.

Bestyrelsen tiltrådte dette forslag.

1. **Bestyrelsesforsikring**

Revisionsudvalget havde gennemgået den eksisterende forsikring med økonomichefen og haft en kort dialog med forsikringsselskabet og fandt på dette grundlag, at forsikringen var tilstrækkelig. Bestyrelsesmedlemmerne havde mulighed for selv at gennemgå policen gennem kontakt til økonomichefen.

Bestyrelsen tog denne information til efterretning.

1. **Status for ansættelse af ny NIS-leder**

Ansættelsesudvalget havde besluttet at forlænge ansøgningsperioden til efter påske, da man ønskede et større antal ansøgere. Herefter ville udvælgelsesprocessen fortsætte.

Bestyrelsen tog orienteringen til efterretning.

1. **Forberedelse af forældrekredsmøde**

Bestyrelsen indkalder med praktisk bistand fra skoleledelsen. Dagsorden fastsættes efter møde mellem formanden, rektor, GFS og Dennis Kjeldsen. Mødet indkaldes efter påske af GFS.

1. **Eventuelt**

DTU og Novozymes efterspørger en international skole i Lyngby – der sås pt ikke nogen praktisk mulighed for NGGs involvering i dette.

Event: Mere festligt jule- og forårsarrangement ønskes – Joan tager kontakt til Rikke

1. Lukket bestyrelsesmøde

Punktet blev udsat til et særskilt møde senere i april måned og vil blive indkaldt.

.